**05.37.00 Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana**

Apakšprogrammas mērķis:

sniegt profesionālās un sociālās rehabilitācijas pakalpojumus personām ar invaliditāti un personām ar funkcionāliem traucējumiem.

Galvenās aktivitātes:

| **Nr.** | **Pakalpojums** | **Mērķa grupa** | **Pakalpojuma saturs** |
| --- | --- | --- | --- |
| 1. | Profesionālās piemērotības noteikšana | Persona darbspējīgā vecumā, ja tai ir noteikta invaliditāte vai prognozējama invaliditāte | Pirms profesionālās apmācības programmu uzsākšanas Sociālās integrācijas valsts aģentūras (turpmāk – Aģentūra) speciālisti – ārsts, psihiatrs, psihologi, ergoterapeits, fizioterapeits, pedagogi, sociālais pedagogs, sociālais darbinieks, karjeras konsultants veic pretendentu profesionālās piemērotības noteikšanu, kuras laikā tiek noskaidrotas:  - intereses un motivācija mācīties;  - vispārējās spējas un zināšanas;  - prasmes un iemaņas;  - veselības stāvokļa atbilstība izvēlētajai profesijai;  - intelektuālās spējas, kas ļauj prognozēt izglītojamā spējas apgūt mācību vielu;  - cilvēka individuāli psihofizioloģiskās īpašības, to atbilstība izvēlētajai profesijai.  Profesionālās piemērotības noteikšanas laikā pretendenti speciālistu vadībā veic teorētiskus un praktiskus uzdevumus, individuālās un grupas pārrunas, kas ļauj prognozēt spējas uztvert, saprast, apgūt jaunu – gan vispārēju, gan profesijai specifisku – informāciju, kā arī profesionāli svarīgo īpašību (piem., uzmanības noturīguma, precizitātes, pirkstu veiklības, roku spēcīgumu u.c.) izpausmes. Profesionālās piemērotības noteikšanas laikā par valsts budžeta līdzekļiem, izvērtējot nepieciešamību, tiek nodrošināta:  - dzīvošana dienesta viesnīcā;  - ēdināšana.  Pakalpojuma ietvaros profesionālās piemērotības noteikšanas pakalpojuma speciālisti nodrošina klientu informēšanu, apzināšanu un motivēšanu. |
| 2. | Profesionālā rehabilitācija | Persona darbspējīgā vecumā, ja tai ir noteikta invaliditāte vai prognozējama invaliditāte | Pasākumu kopums, kas nodrošina profesijas apgūšanu atbilstoši personas funkcionālo traucējumu veidam, smaguma pakāpei un iepriekš iegūtās izglītības un kvalifikācijas līmenim.  Aģentūrā – Jūrmalas profesionālajā vidusskolā un Koledžā var iegūt profesionālo pamatizglītību, arodizglītību, profesionālo vidējo izglītību, 1.līmeņa profesionālo augstāko izglītību, kā arī pārkvalificēties tālākizglītības un profesionālās pilnveides izglītības programmās. Pirms mācībām Aģentūra novērtē personu ar invaliditāti profesionālo piemērotību (skatīt 1. pakalpojumu), ņemot vērā viņu intereses, spējas, iepriekš iegūto izglītību un veselības stāvokli. Profesionālās rehabilitācijas klientiem ir pieejama individuāla sociālā rehabilitācija darbspēju atjaunošanai (ergoterapeita, psihologa, sociālā darbinieka, medicīniskā personāla atbalsts), izvērtējot nepieciešamību, tiek nodrošināta ēdināšana un izmitināšana dienesta viesnīcā. Profesionālās rehabilitācijas klienti Aģentūrā var iegūt “B” kategorijas transportlīdzekļa vadītāja apliecību. |
| 3. | Sociālā rehabilitācija (14 vai 21 dienu kursa veidā) | Personas ar funkcionēšanas traucējumiem darbspējīgā vecumā, ČAES avārijas seku likvidēšanas dalībnieki, ČAES avārijas seku rezultātā cietušās personas līdz 18 gadu vecumam, politiski represētās personas, personas ar funkcionāšanas traucējumiem pēc darbspējas vecuma, kuras strādā, kā arī personas ar prognozējamu invaliditāti | Pasākumu kopums, kas palīdz personai iemācīties sadzīvot ar funkcionēšanas traucējumiem, palīdz personām atgriezties darba dzīvē un iesaistīties sabiedriskajās aktivitātēs. Tā ietver individuāla sociālās rehabilitācijas plāna izveidi un realizāciju, izglītošanu vides pielāgotības un palīglīdzekļu lietošanas jomā, lai uzlabotu mobilitāti un patstāvīgas dzīves iemaņas.  Tajā ietilpst ārsta, sociālā darbinieka, fizioterapeita, ergoterapeita, psihologa, uztura speciālista, sociālā rehabilitētāja pakalpojumi (konsultācijas un nodarbības), kā arī fizikālās medicīnas procedūras saskaņā ar individuālo sociālās rehabilitācijas plānu. Pakalpojuma saņēmējam nodrošināta izmitināšana, ēdināšana, iespējas aktīvai atpūtai, informatīvās lekcijas, medicīniskā uzraudzība rehabilitācijas kursa laikā u.c. |
| 4. | Sociālā rehabilitācija Nacionālo bruņoto spēku karavīriem | Nacionālo bruņoto spēku karavīri pēc atgriešanās no starptautiskajām operācijām | Pasākumu kopums, kas vērsts uz sociālās funkcionēšanas spēju atjaunošanu vai uzlabošanu Nacionālo bruņoto spēku karavīriem pēc atgriešanās no starptautiskām operācijām. Tajā ietilpst ārsta, psihologa, fizioterapeita un nepieciešamības gadījumā arī citu speciālistu konsultācijas un nodarbības, kā arī fizikālās medicīnas procedūras saskaņā ar individuāli izstrādātu rehabilitācijas plānu. Pakalpojuma saņēmējam nodrošināta izmitināšana, ēdināšana, iespējas aktīvai atpūtai, medicīniskā uzraudzība rehabilitācijas kursa laikā u.c. |
| 5. | Vieglo automobiļu pielāgošana | Sociālo pakalpojumu un sociālās palīdzības likuma 25. panta pirmajā daļā minētās personas ar ilgstošiem vai nepārejošiem organisma funkciju traucējumiem vai anatomiskiem defektiem | Mērķa grupas īpašumā esošo tehnisko palīglīdzekļu – transportlīdzekļu – novērtēšana un pielāgošana atbilstoši personu funkcionālo traucējumu veidam. Pakalpojums ietver arī apmācību lietot pielāgoto automobili. |

Sociālās integrācijas valsts aģentūra koordinē šādu valsts finansēto sociālo pakalpojumu nodrošināšanu:

1. sociālā rehabilitācija no psihoaktīvām vielām atkarīgiem bērniem;
2. sociālā rehabilitācija no psihoaktīvām vielām atkarīgām pilngadīgām personām;
3. sociālā rehabilitācija cilvēku tirdzniecības upuriem;
4. ilgstoša sociālā aprūpe un sociālā rehabilitācija bērniem (bāreņiem vai bez vecāku gādības palikušiem bērniem līdz 2 gadu vecumam, bērniem ar garīgās un fiziskās attīstības traucējumiem līdz 4 gadu vecumam, bērniem ar smagiem garīga rakstura traucējumiem līdz 18 gadu vecumam);
5. ilgstoša sociālā aprūpe un sociālā rehabilitācija pilngadīgām personām ar smagiem garīga rakstura traucējumiem;
6. ilgstoša sociālā aprūpe un sociālā rehabilitācija pilngadīgām neredzīgām personām;
7. sociālā rehabilitācija personām ar funkcionēšanas traucējumiem darbspējīgā vecumā, personām ar funkcionēšanas traucējumiem pēc darbspējas vecuma, kuras strādā, kā arī personām ar prognozējamu invaliditāti, politiski represētām personām, Černobiļas atomelektrostacijas avārijas seku likvidēšanas dalībniekiem un Černobiļas atomelektrostacijas avārijas seku rezultātā cietušām personām līdz 18 gadu vecumam.

Apakšprogrammas izpildītājs: Sociālās integrācijas valsts aģentūra.

**Darbības rezultāti un to rezultatīvie rādītāji no 2020. līdz 2024. gadam**

|  | 2020. gads (izpilde) | 2021. gada plāns | 2022. gada projekts | 2023. gada prognoze | 2024. gada prognoze |
| --- | --- | --- | --- | --- | --- |
| Personām ar prognozējamu invaliditāti un personām ar invaliditāti sociālās aizsardzības pasākumu veikšanai nepieciešamajiem speciālistiem nodrošinātas profesionālās izglītības iespējas speciāli pielāgotā vidē | | | | | |
| Personas ar prognozējamu invaliditāti un invaliditāti, kurām noteikta pro­fesionālā piemērotība | 155 | 350 | 350 | 350 | 400 |
| Personas ar prognozējamu invaliditāti un invaliditāti, kuras saņēmušas profesionālās rehabilitācijas pakalpojumu | 221 | 250 | 250 | 250 | 280 |
| Personas, kuras studējušas profesijās, kuras nepieciešamas personu ar invaliditāti sociālās aizsardzības pasākumu veikšanai (surdotulki) | 12 | 10 | 10 | 10 | 10 |
| Personu īpatsvars, kuras pēc profesionālās rehabilitācijas pakalpojuma saņemšanas iekārtojušās darbā (%) | 51,0 | 30,0 | 35,0 | 40,0 | 50,0 |
| Personām ar prognozējamu invaliditāti un invaliditāti uzlabotas mobilitātes iespējas | | | | | |
| Pielāgotie automobiļi | 28 | 30 | 30 | 30 | 30 |
| Noteiktām personu mērķa grupām nodrošināta sociālā rehabilitācija | | | | | |
| Sociāli rehabilitētās personas ar funkcionēšanas traucējumiem darbspējas vecumā, pēc darbspējas vecuma, kuras strādā, Černobiļas atomelektrostacijas avārijas seku likvidēšanas dalībnieki, Černobiļas atomelektrostacijas avārijas seku rezultātā cietušās personas, politiski represētās personas un personas ar prognozējamu invaliditāti (skaits) | 2 208 | 4 323 | 3 500 | 3 800 | 3 800 |
| Sociālās rehabilitācijas pakalpojumu saņēmušo personu īpatsvars pakalpojumu pieprasījušo personu (kuras minētas 1.rādītājā) kopskaitā (%) | 33,6 | 34,0 | 34,0 | 35,0 | 35,0 |
| Sociāli rehabilitētie Nacionālo bruņoto spēku karavīri pēc atgriešanās no starptautiskajām operācijām | 14 | 159 | 139 | 139 | 139 |
| Efektīva un klientorientēta Sociālās integrācijas valsts aģentūras darbība | | | | | |
| Personu ar funkcionēšanas traucējumiem īpatsvars sociāli rehabilitēto personu skaitā, kurām funkcionēšanas spējas uzlabotas atbilstoši Bartela indeksam līdz 30% (līdz trīs Bartela punktiem (ieskaitot))1 | 0,3 | 25,0 | 25,0 | 25,0 | 25,0 |
| Personu ar funkcionēšanas traucējumiem īpatsvars sociāli rehabilitēto personu skaitā, kurām funkcionālās spējas atbilstoši Bartela indeksam saglabātas esošajā līmenī (%) | 95,6 | 70,0 | 75,0 | 75,0 | 75,0 |
| Personu, kas apmierinātas ar profesionālās rehabilitācijas pakalpojumu, īpatsvars respondentu skaitā (%) | 92,6 | 85,0 | 90,0 | 90,0 | 90,0 |
| Personu, kas apmierinātas ar sociālās rehabilitācijas pakalpojumu, īpatsvars respondentu skaitā (%) | 99,5 | 95,0 | 98,0 | 98,0 | 98,0 |

**Finansiālie rādītāji no 2020. līdz 2024. gadam**

|  | 2020. gads (izpilde) | 2021. gada plāns | 2022. gada projekts | 2023. gada prognoze | 2024. gada prognoze |
| --- | --- | --- | --- | --- | --- |
| Kopējie izdevumi, *euro* | 5 461 334 | 6 122 034 | 6 211 329 | 6 231 908 | 6 231 908 |
| Kopējo izdevumu izmaiņas, *euro* (+/–) pret iepriekšējo gadu | × | 660 700 | 89 295 | 20 579 | - |
| Kopējie izdevumi, % (+/–) pret iepriekšējo gadu | × | 12,1 | 1,5 | 0,3 | - |
| Atlīdzība, *euro* | 3 518 061 | 4 172 685 | 4 264 568 | 4 285 147 | 4 285 147 |
| Vidējais amata vietu skaits gadā, neskaitot pedagogu amata vietas | 221,9 | 244 | 244 | 244 | 244 |
| Vidējā atlīdzība amata vietai (mēnesī), neskaitot pedagogu amata vietas, *euro* | 1 101,7 | 1 178,2 | 1 202,1 | 1 202,1 | 1 202,1 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 5 249 | 6 180 | 6 180 | 6 180 | 6 180 |
| Vidējais pedagogu darba slodžu skaits gadā | 40,3 | 43,4 | 43,4 | 43,4 | 43,4 |
| Vidējā atlīdzība pedagogu darba slodzei (mēnesī), *euro* | 1 197,6 | 1 376,1 | 1 418,5 | 1 458 | 1 458 |
| Vidējais pedagogu amata vietu skaits gadā | 41 | 44 | 44 | 44 | 44 |
| Vidējā atlīdzība pedagogu amata vietai (mēnesī), *euro* | 1 177,1 | 1 357,3 | 1 399,2 | 1 438,1 | 1 438,1 |

**Izmaiņas izdevumos, salīdzinot 2022. gada projektu ar 2021. gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **8 017** | **91 312** | **89 295** |
| *t. sk.:* | | | |
| Prioritāri pasākumi | - | **72 041** | **72 041** |
| *Prioritārā pasākuma “Pedagogu darba samaksas pieauguma grafika īstenošana” īstenošana atbilstoši MK 24.09.2021. sēdes protokola Nr.63 1.§ 2.punktam* | - | 10 291 | 10 291 |
| *Prioritārā pasākuma “Stipendijas apmēra un skaita palielināšana” īstenošana atbilstoši MK 24.09.2021. sēdes protokola Nr.63 1.§ 2.punktam* | - | 2 023 | 2 023 |
| *Prioritārā pasākuma “Ārstniecības personu darba samaksas pieauguma nodrošināšana” īstenošana atbilstoši MK 24.09.2021. sēdes protokola Nr.63 1.§ 2.punktam* | - | 59 727 | 59 272 |
| Vienreizēji pasākumi | 2 477 | - | -2 477 |
| *Izdevumu samazinājums stipendijām pirmā līmeņa profesionālās augstākās izglītības (koledžas) studijām, lai mazinātu Covid-19 krīzes radīto negatīvo seku ietekmi uz izglītības nozari 2021.gadā, ņemot vērā, ka finansējums tika piešķirts vienam gadam saskaņā ar MK 2.09.2020. sēdes protokola Nr.51 55.§ 2.punktu* | 2 477 | - | -2 477 |
| Ilgtermiņa saistības | 5 500 | 5 500 | - |
| *Dalības maksas nodrošināšana starptautiskajā organizācijā “Eiropas rehabilitācijas platforma”* | 5 500 | 5 500 | - |
| Citas izmaiņas | 40 | 19 771 | 19 731 |
| *Izdevumu palielinājums 2021.-2023.gada prioritārā pasākuma “Pedagogu darba samaksas pieauguma grafika īstenošana pirmskolas izglītībā, vispārējā izglītībā, profesionālajā izglītībā, profesionālajā ievirzē un interešu izglītībā” īstenošanai atbilstoši MK 22.09.2020. sēdes protokols Nr.55 38.§ 3.punktam* | - | 11 808 | 11 808 |
| *Izdevumu samazinājums ņemot vērā izmaiņas Nacionālo bruņoto spēku karavīru sociālās rehabilitācijas pakalpojumu cenās un plānotajā rehabilitējamo Nacionālo bruņoto spēku karavīru skaitā pēc atgriešanās no starptautiskajām operācijām, samazinoties saņemtajiem transferta ieņēmumiem no Aizsardzības ministrijas* | 40 | - | -40 |
| *Izdevumu pieaugums sociālās rehabilitācijas pakalpojumu īstenošanai Iekšlietu ministrijas Iekšējās drošības biroja amatpersonām ar speciālām dienesta pakāpēm, saņemot transferta pārskaitījumu no Iekšlietu ministrijas* | - | 7 963 | 7 963 |

**Pamatbudžeta finansiālie rādītāji 2022.gadam**

|  | Apstiprināts 2022.gadam |
| --- | --- |
| Kopējie ieņēmumi, *euro* | 6 211 329 |
| Ieņēmumi no maksas pakalpojumiem un citi pašu ieņēmumi, *euro* | 600 000 |
| Transferti, *euro* | 92 122 |
| Dotācija no vispārējiem ieņēmumiem, *euro* | 5 519 207 |
| Kopējie izdevumi, *euro* | 6 211 329 |
| Kopējo izdevumu izmaiņas, *euro* (+/–) pret iepriekšējo gadu\* | -98 143 |
| Atlīdzība, *euro* | 4 264 568 |
| Preces un pakalpojumi, *euro* | 1 773 466 |
| Sociālie pabalsti, *euro* | 7 023 |
| Starptautiskā sadarbība, *euro* | 5 500 |
| Kapitālie izdevumi, *euro* | 160 772 |

*\* izdevumu izmaiņas pret 2021.gada plānu ar FM grozījumiem*

**63.07.00 Eiropas Sociālā fonda (ESF) īstenotie projekti labklājības nozarē (2014-2020)**

Apakšprogrammas mērķis:

sniegt un uzlabot labklājības nozares pakalpojumus nodarbinātības, darbaspēka mobilitātes un sociālās iekļautības jomās, piesaistot ESF līdzekļus.

**ESF projekts „SUBSIDĒTĀS DARBAVIETAS BEZDARBNIEKIEM” Nr. 9.1.1.1/15/I/001**

**Pamatbudžeta finansiālie rādītāji 2022.gadam**

|  | Apstiprināts 2022.gadam |
| --- | --- |
| Kopējie ieņēmumi, *euro* | 154 535 |
| Dotācija no vispārējiem ieņēmumiem | 154 535 |
| Kopējie izdevumi, *euro* | 154 535 |
| Kopējo izdevumu izmaiņas, *euro* (+/–) pret iepriekšējo gadu\* | 26 638 |
| Atlīdzība, *euro* | 115 320 |
| Preces un pakalpojumi, *euro* | 39 215 |

Projekts „Atbalsts ilgstošiem bezdarbniekiem” tiek realizēts atbilstoši sadarbības līgumam starp Sociālās integrācijas valsts aģentūru un Nodarbinātības valsts aģentūru atbalsta pasākuma “Profesionālās piemērotības noteikšana” īstenošanā.

*\* izdevumu izmaiņas pret 2021.gada plānu ar FM grozījumiem*

**ESF projekts „ Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos” Nr. 8.5.1.0/16/I/001**

**Pamatbudžeta finansiālie rādītāji 2022.gadam**

|  | Apstiprināts 2022.gadam |
| --- | --- |
| Kopējie ieņēmumi, *euro* | 1 038 |
| Dotācija no vispārējiem ieņēmumiem | 1 038 |
| Kopējie izdevumi, *euro* | 1 038 |
| Kopējo izdevumu izmaiņas, *euro* (+/–) pret iepriekšējo gadu\* | 0 |
| Atlīdzība, *euro* | 1 038 |

Projekts „Atbalsts ilgstošiem bezdarbniekiem” tiek realizēts atbilstoši sadarbības līgumam starp Sociālās integrācijas valsts aģentūru un Biedrību „Latvijas Darba devēju konfederāciju” specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanā.

*\* izdevumu izmaiņas pret 2020.gada plānu ar FM grozījumiem*